
4 DR.31.3.2003 
 

Kemudian untuk jawapan soalan (b), kementerian tidak memperuntukkan pinjaman 
TPK ini mengikut negeri, pinjaman ditawarkan berdasarkan permohonan yang  
dikemukakan oleh peminjam melalui institut latihan atau penyedia latihan.  Sejak Tabung 
Pembangunan Kemahiran mula beroperasi pada tahun 2001 sehingga sekarang sejumlah 
RM239,000,236 telah diberikan kepada peminjam seperti berikut: tahun 2001, bilangan 
peminjam 4,978 dengan jumlah peruntukan yang berjumlah RM24,201,688;  tahun 2002, 
36,658 peminjam yang melibatkan perbelanjaan berjumlah RM181,028,348; dan sehingga 
28 Februari 2003 bilangan peminjam yang diluluskan adalah 6,800 peminjam melibatkan 
perbelanjaan yang diberikan sebanyak RM34 juta.   

Tuan Yang di-Pertua:  Ya, Parit Buntar. 

 Dato' Dr. Hasan bin Haji Mohamed Ali: Terima kasih Tuan Yang di-Pertua, 
terima kasih Yang Berhormat Timbalan Menteri. Saya berminat tentang bidang ini bila saya 
membaca bahawa MLVK ini diwujudkan antara lain untuk membantu pelajar-pelajar, bekas 
pelajar-pelajar miskin dan sebahagiannya yang menyertai ini daripada kawasan FELDA. 
Tetapi apa yang mendukacitakan ialah bila pengurusan mengenai hal terutama yang 
melibatkan wang ini selalu terdapat kelewatan berlaku.  Sebab itu pembekuan telah dibuat 
sementara tentang pengeluaran bantuan kepada pelajar-pelajar yang akan melibatkan 
1,850.  Itu angka yang saya ada pusat MLVK.  97,000 pelajar-pelajar iaitu anak-anak miskin 
dari FELDA ini dan 15,000 tenaga pengajar di seluruh negara. 

 Jadi, Tuan Yang di-Pertua, tiap kali kita diberitahu bahawa hal mengenai wang 
bantuan dan sebagainya biasanya lewat-lewat, ceritanya adalah lewat. Sebab itu saya tidak 
tahu yang pertama sekali kenapa timbul kelewatan itu, tertunggak yang begitu lama 
sehingga dibekukan buat sementara untuk diuruskan soal tunggakan yang masih menimpa 
kementerian itu. 

 Yang kedua, Tuan Yang di-Pertua, tentang peruntukan kalau tak salah saya 
Gabungan Persatuan Pendidik Swasta (GPPS) meminta untuk tahun-tahun berikutnya 
RM500 juta lagi tambahan kerana dijangkakan pelajarnya akan meningkat menjadi 
130,000. Tetapi kalau misalnya jumlah pelajar meningkat begitu tinggi, yang hendak diurus 
nanti begitu besar, kalau yang ini pun tak boleh diurus, bagaimana pula caranya kalau 
misalnya pinjaman dan jumlah pelajar yang meningkat.  Saya harap kalau dapat diberikan 
juga gambaran bilakah pembekuan ini akan ditarik balik bagi membolehkan seterusnya 
permohonan diproses untuk tujuan ini. Terima kasih Tuan Yang di-Pertua. 

 Dr. Abdul Latiff bin Ahmad: Terima kasih atas soalan tambahan daripada Parit 
Buntar. Tuan Yang di-Pertua.  Ingin saya maklumkan di Dewan yang mulia ini, yang jadi 
lewat adalah disebabkan oleh banyak faktor, bukan sahaja dari pihak tabung tetapi juga 
adalah disebabkan oleh penyedia latihan sendiri. Umpamanya, kita beri kemudahan kepada 
penyedia latihan untuk menghantar nama-nama pelajar yang berminat untuk masuk ke 
pusat-pusat latihan yang dikelolakan oleh mereka tiga bulan sebelum pelajar masuk.   

Ini adalah untuk memudahkan tabung memproses bukan sahaja dari segi sudut 
pengesan pihak MLVK tetapi juga memastikan yang pelajar-pelajar tersebut sudah pun 
menandatangani.  Tetapi kebanyakan penyedia-penyedia latihan tidak berbuat demikian, 
mereka mengambil pelajar dahulu. Dan tidak saya nafikan ada juga penyedia-penyedia 
latihan yang mengambil pelajar terlalu ramai dan bila terlalu ramai sudah pasti proses untuk 
memastikan proses pembayaran itu berlaku, tidak berapa licin. 

 Soalan yang kedua yang diutarakan oleh Parit Buntar tadi adalah masalah 
berkaitan dengan bila - saya sudah jawab secara detail dalam jawapan sewaktu 
menjunjung kasih Titah Ke bawah Duli. Sekarang ini pun kita sudah pun memohon kepada 
Perbendaharaan untuk menilai semula dan kita juga menilai semula secara vertical dan 
juga horizontal kursus-kursus yang kita rasa wajar dan marketable untuk pelajar-pelajar 
lepasan universiti. Kita juga prihatin bahawa kita menjangkakan oleh kerana cara penyedia 
latihan dan juga kementerian mengiklan produk-produk kita begitu baik sehingga ramai 
penyedia latihan, pelajar juga yang ingin mengikuti kursus-kursus di bawah Majlis Latihan 
Vokasional Kebangsaan. 

  



Kemudian untuk jawapan soalan (b), kementerian tidak memperuntukkan pinjaman TPK ini mengikut negeri, pinjaman ditawarkan berdasarkan permohonan yang dikemukakan oleh peminjam melalui institut latihan atau penyedia latihan. Sejak Tabung Pembangunan Kemahiran mula beroperasi pada tahun 2001 sehingga sekarang sejumlah RM239,000,236 telah diberikan kepada peminjam seperti berikut: tahun 2001, bilangan peminjam 4,978 dengan jumlah peruntukan yang berjumlah RM24,201,688; tahun 2002, 36,658 peminjam yang melibatkan perbelanjaan berjumlah RM181,028,348; dan sehingga 28 Februari 2003 bilangan peminjam yang diluluskan adalah 6,800 peminjam melibatkan perbelanjaan yang diberikan sebanyak RM34 juta. Tuan Yang di-Pertua: Ya, Parit Buntar. Dato' Dr. Hasan bin Haji Mohamed Ali: Terima kasih Tuan Yang di-Pertua, terima kasih Yang Berhormat Timbalan Menteri. Saya berminat tentang bidang ini bila saya membaca bahawa MLVK ini diwujudkan antara lain untuk membantu pelajar-pelajar, bekas pelajar-pelajar miskin dan sebahagiannya yang menyertai ini daripada kawasan FELDA. Tetapi apa yang mendukacitakan ialah bila pengurusan mengenai hal terutama yang melibatkan wang ini selalu terdapat kelewatan berlaku. Sebab itu pembekuan telah dibuat sementara tentang pengeluaran bantuan kepada pelajar-pelajar yang akan melibatkan 1,850. Itu angka yang saya ada pusat MLVK. 97,000 pelajar-pelajar iaitu anak-anak miskin dari FELDA ini dan 15,000 tenaga pengajar di seluruh negara. Jadi, Tuan Yang di-Pertua, tiap kali kita diberitahu bahawa hal mengenai wang bantuan dan sebagainya biasanya lewat-lewat, ceritanya adalah lewat. Sebab itu saya tidak tahu yang pertama sekali kenapa timbul kelewatan itu, tertunggak yang begitu lama sehingga dibekukan buat sementara untuk diuruskan soal tunggakan yang masih menimpa kementerian itu. Yang kedua, Tuan Yang di-Pertua, tentang peruntukan kalau tak salah saya Gabungan Persatuan Pendidik Swasta (GPPS) meminta untuk tahun-tahun berikutnya RM500 juta lagi tambahan kerana dijangkakan pelajarnya akan meningkat menjadi 130,000. Tetapi kalau misalnya jumlah pelajar meningkat begitu tinggi, yang hendak diurus nanti begitu besar, kalau yang ini pun tak boleh diurus, bagaimana pula caranya kalau misalnya pinjaman dan jumlah pelajar yang meningkat. Saya harap kalau dapat diberikan juga gambaran bilakah pembekuan ini akan ditarik balik bagi membolehkan seterusnya permohonan diproses untuk tujuan ini. Terima kasih Tuan Yang di-Pertua. Dr. Abdul Latiff bin Ahmad: Terima kasih atas soalan tambahan daripada Parit Buntar. Tuan Yang di-Pertua. Ingin saya maklumkan di Dewan yang mulia ini, yang jadi lewat adalah disebabkan oleh banyak faktor, bukan sahaja dari pihak tabung tetapi juga adalah disebabkan oleh penyedia latihan sendiri. Umpamanya, kita beri kemudahan kepada penyedia latihan untuk menghantar nama-nama pelajar yang berminat untuk masuk ke pusat-pusat latihan yang dikelolakan oleh mereka tiga bulan sebelum pelajar masuk. Ini adalah untuk memudahkan tabung memproses bukan sahaja dari segi sudut pengesan pihak MLVK tetapi juga memastikan yang pelajar-pelajar tersebut sudah pun menandatangani. Tetapi kebanyakan penyedia-penyedia latihan tidak berbuat demikian, mereka mengambil pelajar dahulu. Dan tidak saya nafikan ada juga penyedia-penyedia latihan yang mengambil pelajar terlalu ramai dan bila terlalu ramai sudah pasti proses untuk memastikan proses pembayaran itu berlaku, tidak berapa licin. Soalan yang kedua yang diutarakan oleh Parit Buntar tadi adalah masalah berkaitan dengan bila- saya sudah jawab secara detail dalam jawapan sewaktu menjunjung kasih Titah Ke bawah Duli. Sekarang ini pun kita sudah pun memohon kepada Perbendaharaan untuk menilai semula dan kita juga menilai semula secara vertical dan juga horizontal kursus-kursus yang kita rasa wajar dan marketable untuk pelajar-pelajar lepasan universiti. Kita juga prihatin bahawa kita menjangkakan oleh kerana cara penyedia latihan dan juga kementerian mengiklan produk-produk kita begitu baik sehingga ramai penyedia latihan, pelajar juga yang ingin mengikuti kursus-kursus di bawah Majlis Latihan Vokasional Kebangsaan.